Aktaión

Aktaión alebo Akteón ( - Aktaión, Akteón, ) je v gréckej mytológii syn Aristaia a jeho manželky Autonoy, dcéry tébskeho kráľa Kadma.Apollodoros, Kronika, 3,4,2.

Aktaión bol žiakom Kentaura Cheiróna, ktorý ho okrem iného naučil aj loviť zver.Apollodoros, Bibliotheca, 3,4,4. Z Aktaióna sa potom stal vášnivý poľovník. 

Jedného dňa si Aktaión, ako inokedy, vyšiel na lov do kithairónskych lesov a pri prenasledovaní zveri vošiel náhodne do jaskyne, kde sa práve kúpala bohyňa lovu Artemis. Keď ho zazreli nymfy, ktoré sa tiež chystali na kúpeľ, začali kričať a bohyňa ho za trest, že ju uvidel nahú, premenila na jeleňa.
O chvíľu ho však čakal ešte krutejší osud. Jeho päťdesiatHyginus, Fabulae 181. psov ho vystopovalo a netušiac, že majú pred sebou vlastného pána, ho uštvalo k smrti a roztrhalo.Ovidius, Metamorphoses, 3,131-250.Hyginus, Fabulae 180.

Antický autor Nonnos z Panopole uvádza, že Aktaión sprevádzal boha Dionýza na jeho výprave do Indie.Nonnos, Dionysiaka, 13,54. 

 Referencie a bibliografia 

Kategória:Postavy gréckej mytológie